# **DECIZIA ETAPEI DE ÎNCADRARE**

## Nr. 9521 din 20.02.2017

Ca urmare a solicitării de emitere a acordului de mediu adresate de **PRIMARIA MUNICIPIULUI GIURGIU**, cu sediul în municipiul Giurgiu, b-dul București, nr. 49-51, județul Giurgiu, , înregistrată la APM Giurgiu cu nr. 9521/20.12.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.02.2017, că proiectul „Locuinţe ANL ansamblul 55 apartamente Cărămidari etapa II – faza SF” propus a fi amplasat în municipiul Giurgiu, Aleea Cărămidarii Vechi, judeţul Giurgiu, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct.10b);

1. *Caracteristicile proiectului:*
2. mărimea proiectului

Ansamblul de locuinţe 55 apartamente Steaua Dunării – etapa a II-a cuprinde 3 blocuri de locuinţe (B4/A+B compus din două tronsoane decalate, B5/A+B compus din două tronsoane aliniate şi B6 – 1 tronson) , cu regim de înălţime S+P+3E, ce vor asigura un număr de 55 unităţi de locuit din care :

* 20 apartamente cu o cameră;
* 30 de apartamente cu două camere;
* 5 apartamente cu 3 camere.

Tronsoanele sunt prevăzute cu subsol tehnic general,cu o înălţime de 1,8 m. Parterul şi etajele au înălţimea de 2,80 m. Fiecare tronson cuprinde câte 11 apartamente (3 apartamente/nivel curent +2apartamente/parter) cu următoarea structură:

* 4 apartamente cu 1 cameră;
* 6 apartamente cu 2 camere;
* 1 apartament cu 3 cameră.

Toate apartamentele sunt decomandate. Apartamentele situate la etaj sunt prevăzute cu câte unul sau două balcoane de dimensiuni diferite, funcţie de amplasarea lor (mai puţin câteva apartamente din zonele de cuplaj: 3 apartamentele mari, cu două camere/tronsonul B4B ).

Terenul rămas neocupat de construcţii va fi organizat cu alei carosabile şi pietonale cât şi ca zonă verde. Pe laturile de nord şi vest, suprafaţa dintre locurile de parcare şi limita de proprietate va fi plantată cu arbori şi arbuşti.

Obiectivul se va racorda la reţeaua de apă potabilă existentă pe str. Pictor Grigorescu. Racordul se va executa cu ţeavă din polietilenă de înaltă densitate PE 80 cu diametru D = 110 mm. Alimentarea cu apă a fiecărei scări de bloc se va realiza cu conductă din polietilenă de înaltă densitate. Conducta se va monta îngropat, la adâncimea de 1,2 m faţă de CTA. În punctul de racord se va construi un cămin de vane, unde se va monta o vană de secţionare DN 100 mm; pe racordul la fiecare scară se va executa câte un cămin de apometru unde se va monta apometru pentru măsurarea consumului de apă.

Anasmbul de locuinţe va fi racordat la canalizarea menajeră existentă pe strada de acces spre locuinţele sociale unde există un colector Dn 300, care la rândul său deversează subtraversând calea ferată, în colectorul ce vine din cartierul Policlinică. Deversarea apelor menajere se va face în această reţea prin intermediul unei reţele de canalizare menajeră de incintă, executată cu tuburi din PVC Dn = 250 mm, montată îngropat, înglobată într-un strat de nisip.

Apele pluviale sunt preluate de o reţea de canalizare de incintă, executată cu conducta PVC Ø300 mm care va deversa în colectorul existent, în paralel cu colectorul menajer, pe strada de acces spre locuinţele sociale.

Alimentarea cu căldură şi apă caldă menajeră se va face din reţeaua de termoficare urbană, prin intermediul unor puncte termice proprii, montate în parterul blocurilor respective. Alimentarea cu agent termic primar se propune a se face din Magistrala Nord.

Alimentarea cu gaze se va face din reţeaua urbană de gaze. Fiecare scară de bloc se va racorda la reţeaua de distribuţie gaze naturale existentă în zonă, printr-un branşament de gaze naturale. Branşamentul se încheie cu un post de reglare–măsurare Qmax. = 10 mc. Branşamentul se va executa din ţeavă PE 100 SDR 11 Dn 32.

1. cumularea cu alte proiecte – nu există un impact cumulativ cu alte proiecte, cu efecte semnificative asupra mediului;
2. utilizarea resurselor naturale: toate materialele folosite sunt achiziţionate de la unităţi de profil;
3. producţia de deşeuri va fi redusă în perioada de execuţie a lucrărilor; deşeurile generate pe amplasament în timpul realizării investiţiei şi funcţionării obiectivului se vor colecta controlat, pe categorii şi vor fi gestionate de unităţi abilitate;
4. emisiile poluante, inclusiv zgomotul şi alte surse de disconfort – lucrările şi măsurile prevăzute în proiect nu vor afecta semnificativ factorii de mediu: aer, apă, sol/subsol, aşezări umane;
5. riscul de accident – prin soluţiile constructive adoptate şi un management corespunzător proiectul nu va implica riscuri majore pentru sănătatea umană şi mediu.
6. *Localizarea proiectelor:*

2.1. utilizarea existentă a terenului – conform certificatului de urbanism nr. 373/20.08.2015, emis de Primăria Municipiului Giurgiu, terenul pe care se va realiza investiţia este situat în intravilanul municipiului Giurgiu, având folosinţa actuală şi destinaţia de curţi-construcţii;

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede – obiectivul nu este amplasat în zone umede;
2. zonele costiere – obiectivul nu este amplasat în zone costiere;
3. zonele montane şi cele împădurite – obiectivul nu este amplasat în zone montane şi împădurite;
4. parcurile şi rezervaţiile naturale – obiectivul nu este amplasat în parcuri şi rezervaţii naturale;
5. ariile clasificate sau zonele protejate prin legislaţia în vigoare:

* zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///D:\\dorina\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\\dorina\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](file:///D:\\dorina\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](file:///D:\\dorina\\2011\\decizii\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul;

1. ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
2. ariile dens populate – nu este cazul;
3. peisajele cu semnificaţie istorică, culturală şi arheologică – nu este cazul.
4. *Caracteristicile impactului potenţial:*
5. extinderea impactului: aria geografică şi numărul persoanelor afectate – nu este cazul;
6. natura transfrontieră a impactului – nu este cazul;
7. mărimea şi complexitatea impactului – impact relativ redus şi local, pe perioada execuţiei proiectului;
8. probabilitatea impactului – impact cu probabilitate redusă atât pe parcursul realizării investiţiei, cât şi după punerea în funcţiune a obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;
9. durata, frecvenţa şi reversibilitatea impactului – impact cu durată, frecvenţă şi reversibilitate reduse, datorită naturii proiectului şi măsurilor prevăzute de acesta.

II. Motivele care au stat la baza luării deciziei etapei de încadrare în procedura de evaluare adecvată - în etapa de evaluare iniţială s-a luat decizia nedemarării procedurii de evaluare adecvată întrucât amplasamentul nu se află situat în arii protejate, parcuri/rezervaţii naturale.

Pe parcursul derulării procedurii publicul interesat de proiectul propus a fost informat despre solicitarea de acord de mediu, de către:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **PRIMĂRIA**  **MUNICIPIULUI GIURGIU**  – titulară proiect – | **Participări ale publicului în procedura derulată** |
| Solicitare acord de mediu | Afişare pe pagina web în data de 28.12.2016 | * ziarul „Opinia giurgiuveanului” din 12-19.01.2017; * afişare la sediul Primăriei Municipiului Giurgiu în data de 04.01.2017. | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare |  |  |

**Condiţiile de realizare a proiectului:**

* ***Protecţia calităţii apelor:***
* alimentarea cu apă se realizează din reţeaua de alimentare cu apă a municipiului Giurgiu;
* evacuarea apelor uzate menajere se va realiza în reţeaua de canalizare a oraşului;
* indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007, corelat cu restricţiile impuse de operator.
* ***Protecţia calităţii aerului:***
* se vor lua măsuri de reducere a nivelului de praf pe durata construcţiilor;
* materialele de construcţie pulverulente se vor manipula astfel încât să reducă la minim nivelul de particule ce pot fi antrenate de curenţii atmosferici;
* se vor respecta standardele de calitate a aerului ambiental în orice condiţii atmosferice.

Vor fi respectate prevederile Legii nr. 104/2011 privind calitatea aerului înconjurător şi STAS 12574-87 privind condiţiile de calitate a aerului în zonele protejate atât în perioada de construcţie cât şi în perioada de funcţionare a obiectivului.

* ***Protecţia împotriva zgomotului şi vibraţiilor:***
* se vor folosi utilaje cât mai silenţioase în vederea diminuării disturbării fonice;
* se interzice executarea lucrărilor de construcţii pe timpul nopții.

Realizarea obiectivului se vor face cu respectarea prevederilor STAS 10009-88 privind protecţia împotriva zgomotului şi vibraţiilor şi Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei.

* ***Protecţia solului şi subsolului:***
* se va evitarea impurificarea solului cu produse petroliere rezultate de la utilajele şi mijloacele de transport utilizate pentru executarea lucrărilor;
* se va implementa colectarea selectivă a deşeurilor, se vor realiza puncte special amenajate în vederea colectării şi depozitării deşeurilor;
* se interzice depozitarea deşeurilor pe amplasamente neautorizate;
* depozitarea materialelor de construcţie se va face în spaţii special amenajate şi echipate corespunzător.
* ***Gestiunea deşeurilor***

În faza de realizare a investiţiei/funcţionare vor rezulta deşeuri de construcţii şi deşeuri menajere.

Zona de depozitare a deşeurilor va fi clar marcată şi semnalizată, iar recipientele (pubele, containere, etc.) vor fi inscripţionate. Deşeurile vor fi depozitate controlat, în funcţie de tipul acestora, în recipiente corespunzătoare, amplasate pe suprafeţe betonate, până la evacuare prin firme autorizate.

* se vor respecta H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României.

**Organizarea de şantier** se va realiza în interiorul amplasamentului. Perimetrul se va delimita corespunzător. Lucrările de execuţie se vor desfăşura cu personal calificat. Pentru accesul utilajelor de montaj şi echipamentului necesar realizării lucrărilor propuse se vor folosi drumurile existente.

* ***Alte condiţii***
* respectarea legislaţiei de mediu în vigoare şi a actelor normative ce vor apărea ulterior eliberării prezentei;
* respectarea condiţiilor impuse prin actele de reglementare obţinute de la celelalte instituţii abilitate;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* deşeurile generate pe amplasament în timpul realizării investiţiei se vor colecta şi vor fi gestionate de unităţi abilitate;
* materialele necesare realizării investiţiei se vor depozita în locuri marcate, iar după terminarea lucrărilor se vor elibera suprafeţele ocupate;
* evitarea poluărilor accidentale cu carburanţi şi lubrifianţi; în cazul unor scurgeri accidentale se va interveni imediat prin curăţarea zonei respective;
* deşeurile reciclabile vor fi predate la unităţi autorizate;
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;
* supravegherea executării lucrărilor în vederea respectării proiectului de execuţie;
* anunţarea A.P.M. Giurgiu când apar elemente noi neprecizate în documentaţie în vederea revizuirii prezentului act;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor Ord. 119/2014 pentru aprobarea Normelor de igienă şi sănătate publică privind mediul de viaţă al populaţiei;
* la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.